Makrellterne

Makrellterne (Sterna hirundo) er en kystbunden overflatebeitende sjøfugl som tilhører slekten havterner (Sterna) i gruppen terner, som videre inngår som en underfamilie i måkefamilien. Arten er en langdistansetrekkfugl, og én av kun to terner som hekker i Norge. Den andre er rødnebbterne (S. paradisaea). 


== Biologi ==

Makrellterne blir 32–39 cm lang og veier 97–146 g, mens vingespennet utgjør 72–83 cm.Fjærdrakten er i hovedsak lysegrå og hvit. Arten har dypt kløftet hale der ytterfjæra blir 6–9 cm lange. Ellers har makrellterna sort hodekappe, som rekker fra nebbet og ned til i underkant av øynene langs sidene og til ned mot ryggen i nakken, og et oransjerødt spisst nebb som er sort ytterst, men spissen kan være mindre uttrykt midt på sommeren. Undersiden er lysegrå.Makrellterne er en utpreget trekkfugl, og fugler som hekker i Europa overvintrer utenfor kysten til de vestlige og sørlige delene av Afrika. 
Arten opptrer langs hele norskekysten, men er mest vanlig i Sør-Norge og gradvis mer fåtallig til lenger nord man kommer. Den hekker også i innlandet, spesielt i de store innsjøene. I Norge er det anslått at det hekker rundt 10 000—20 000 par.
Makrellterne lever av små fisk, som den enten finner ved kysten, eller i ferskvann. Enkelte krepsdyr og insekter blir også spist av makrellterne.


== Inndeling ==
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norske navn på verdens fugler og er i henhold til Syvertsen et al. (2008, 2017, 2020). Eventuelle navn i parentes er ikke offisielle, men kun midlertidige beskrivelser.

Charadriiformes, vade-, måse- og alkefugler
Chionidi, slirenebbfugler, 3 familier, 4 slekter, 13 arter
Charadrii, lofugler, 6 familier, 3 underfamilier, 20 slekter, 90 arter
Scolopaci (også kalt Limicoli), snipefugler (også kalt vadefugler), 5 familier, 5 underfamilier, 29 slekter, 112 arter
Turnici, springvaktelfugler, 1 familie, 2 slekter, 17 arter
Lari, måkefugler, 5 familier, 5 underfamilier, 40 slekter, 155 arter
Dromadidae, krabbeeterfamilien, 1 slekt, 1 art
Glareolidae, brakksvalefamilien, 3 slekter, 17 arter
Stercorariidae, 1 slekt, 7 arter
Alcidae, alkefamilien, 11 slekter, 25 arter
Laridae, måkefamilien, 5 underfamilier, 25 slekter, 105 arter
Larinae, måker
Anoinae, noddyer
Gyginae, silketerner
Sterninae, terner (9 slekter, 38 arter)
Onychoprion, (sotterner), (4 arter)
Sternula, (dvergterner), (7 arter)
Phaetusa (monotypisk)
Gelochelidon (monotypisk)
Hydroprogne (monotypisk)
Larosterna (monotypisk)
Chlidonias, (svartterner), (4 arter)
Sterna, (havterner), (13 arter)
S. dougallii, rosenterne
S. striata, nyzealandterne
S. sumatrana, svartnakketerne
S. hirundo, makrellterne
S. h. hirundo, nominatformen hekker i det sentrale og østlige Nord-Amerika, på atlantiske øyer, i Europa, Nord-Afrika (Tunisia) og Vest-Afrika (Mauritania, Senegal og av og til Nigeria), østover gjennom Midtøsten, Svartehavet, Kaspihavet til Jenisejdalen
S. h. tibetana, hekker fra Sentral-Asia til det nordlige Mongolia, og fra Kashmir til Tibet; overvintrer i Indiahavet
S. h. longipennis, hekker fra Nordøst-Sibir til Nordøst-Kina (fra Heilongjiang til Indre Mongolia og Shanxi); overvintrer øst i Indiahavet og fra Sørøst-Asia til Australia og (sjelden) New Zealand
S. paradisaea, rødnebbterne (monotypisk)
S. hirundinacea, svaleterne (monotypisk)
S. vittata, sørhavsterne
S. forsteri, prærieterne (monotypisk)
S. trudeaui, svartøreterne (monotypisk)
S. acuticauda, svartbukterne (monotypisk)
S. aurantia, flodterne (monotypisk)
S. repressa, hvitkinnterne (monotypisk)
S. virgata, kerguelenterne (monotypisk)
Thalasseus (topphavterner), (6 arter)
Rynchopinae, saksenebber


== Referanser ==


== Eksterne lenker ==
(en) Makrellterne – oversikt og omtale av artene i WORMS-databasen 
(en) Makrellterne i Global Biodiversity Information Facility 
(no) Makrellterne hos Artsdatabanken 
(sv) Makrellterne hos Dyntaxa 
(en) Makrellterne hos Fauna Europaea 
(en) Makrellterne hos Fossilworks 
(en) Makrellterne hos ITIS 
(en) Makrellterne hos NCBI 
(en) Kategori:Sterna hirundo – bilder, video eller lyd på Wikimedia Commons 
(en) Sterna hirundo – galleri av bilder, video eller lyd på Wikimedia Commons 
Sterna hirundo – detaljert informasjon på Wikispecies